pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมการค้าภายในชี้แจง ติดตามสถานการณ์ปาล์มน้ำมันและน้ำมันปาล์ม อย่างใกล้ชิดต่อเนื่อง เผยเตรียมมาตรการรองรับการแก้ไขปัญหาราคาผลปาล์มน้ำมันตกต่ำไว้แล้ว
วันอาทิตย์ที่ 19 พฤศจิกายน 2560
กรมการค้าภายในชี้แจง ติดตามสถานการณ์ปาล์มน้ํามันและน้ํามันปาล์ม อย่างใกล้ชิดต่อเนื่อง เผยเตรียมมาตรการรองรับการแก้ไขปัญหาราคาผลปาล์มน้ํามันตกต่ําไว้แล้ว
พณ.มอบหมายกรมการค้าภายใน ติดตามสถานการณ์ปาล์มน้ํามันและน้ํามันปาล์มอย่างใกล้ชิดต่อเนื่อง ตรวจสอบสต็อกน้ํามันปาล์มทั้งระบบเพิ่มเติมช่วง 15-17 พ.ย.60 เผยเตรียมมาตรการรองรับการแก้ไขปัญหาราคาผลปาล์มน้ํามันตกต่ําไว้แล้ว
วันที่ 17 พ.ย. 60 นายบุณยฤทธิ์ กัลยาณมิตร อธิบดีกรมการค้าภายใน กระทรวงพาณิชย์ ชี้แจงประเด็นปัญหาราคาน้ํามันปาล์มตกต่ําผิดปกติ ตามที่นายชัยฤทธิ์ ถ่ายย้วน นายกสมาคมชาวสวนปาล์มน้ํามันจังหวัดตรัง พร้อมด้วย เลขานุการสมาคมฯ และตัวแทนกรรมการสมาคมฯ แถลงข่าวเรียกร้องรัฐบาล เร่งตรวจสอบสต็อกน้ํามันปาล์มที่ผู้ประกอบการโรงกลั่นน้ํามันในประเทศอ้างว่าล้นสต็อก ทําให้ความต้องการรับซื้อผลผลิตจากเกษตรกรน้อยลง ทําให้ราคาปาล์มน้ํามันตกลงมาอย่างรวดเร็ว เหลือราคากิโลกรัมละ 2 - 3.50 บาท ทําให้เกษตรกรได้รับความเดือดร้อนอย่างมาก นั้น
กรมการค้าภายใน ขอชี้แจงว่า ผลผลิตปาล์มน้ํามัน ปี 2560 สํานักงานเศรษฐกิจการเกษตร คาดว่าจะมีปริมาณ 12.47 ล้านตัน ใกล้เคียงกับ ปี 2557-2558 ซึ่งเมื่อเทียบกับ ปี 2559 อยู่ที่ 10.997 ล้านตัน เพิ่มขึ้น คิดเป็น ร้อยละ 13.39 ปัจจุบัน (17 พ.ย.60) ราคาผลปาล์มน้ํามัน (18%) กก.ละ 3.80 - 4.10 บาท และน้ํามันปาล์มดิบ กก.ละ 20.75 - 21.00 บาท ในขณะที่ราคาน้ํามันปาล์มดิบมาเลเซีย (16 พ.ย.60) กก.ละ 21.32 บาท
ด้านสต็อกน้ํามันปาล์มดิบคงเหลือ จากการแจ้งตามประกาศ กกร. นับตั้งแต่เดือน พ.ค.60 เป็นต้นมา สต็อกน้ํามันปาล์มคงเหลือมีจํานวนมากกว่า 400,000 ตันCPO มาถึงปัจจุบัน ทั้งนี้ เป็นผลสืบเนื่องมาจากปริมาณผลปาล์มที่ออกสู่ตลาดมีมากเพิ่มขึ้นอย่างต่อเนื่อง ตั้งแต่เดือน มี.ค.60 ปริมาณผลปาล์ม อยู่ที่ 1.11 ล้านตัน จนถึงปัจจุบัน ต.ค.60 อยู่ที่ 1.57 ล้านตัน ประกอบกับมีการส่งเสริมให้เกษตรกรทําปาล์มคุณภาพโดยการตัดปาล์มสุก เปอร์เซ็นต์น้ํามันเพิ่มขึ้น จาก 15 - 16% เป็น 17 - 18% ทําให้มีปริมาณน้ํามันปาล์มดิบเพิ่มขึ้นตามไปด้วย
ทั้งนี้ การนําเข้าน้ํามันปาล์มเถื่อนเป็นไปได้ยาก เนื่องจากมีหน่วยงานที่เกี่ยวข้องกํากับดูแลอย่างเข้มงวด ประกอบกับราคาน้ํามันปาล์มดิบของไทยใกล้เคียงกับราคาน้ํามันปาล์มของมาเลเซียมากจึงไม่มีความจําเป็นที่จะต้องลักลอบนําเข้า
แนวทางการแก้ไข
(1) กระทรวงพาณิชย์ ขอความร่วมมือกรมธุรกิจพลังงาน ประสานผู้ค้าน้ํามันตามมาตรา 7 ให้สํารองไบโอดีเซล (B100) เพิ่มขึ้นซึ่งสํารองตามกฎหมาย (ร้อยละ 1) อยู่ที่ 14.339 ล้านลิตร/13,479 ตันCPO ล่าสุด (15 ต.ค.60) อยู่ที่ 87.945 ล้านลิตร/82,668.30 ตันCPO และได้แจ้งปริมาณสต็อกน้ํามันปาล์มคงเหลือให้กระทรวงพลังงานได้พิจารณาให้โรงงานผลิตไฟฟ้า จ.กระบี่ นําน้ํามันปาล์มไปเป็นเชื้อเพลิง
(2) คณะอนุกรรมการเพื่อบริหารจัดการปาล์มน้ํามันและน้ํามันปาล์มด้านการตลาด ได้ประชุมเมื่อ 1 พ.ย.60 และได้เตรียมมาตรการรองรับการแก้ไขปัญหาราคาผลปาล์มน้ํามันตกต่ําไว้แล้ว แต่เนื่องจากผู้แทนเกษตรกรและสมาคมที่เกี่ยวข้อง ต้องการแก้ไขปัญหาโดยใช้กลไกตลาดปกติทํางาน จึงได้มอบหมายกรมการค้าภายใน ในฐานะฝ่ายเลขานุการฯ ติดตามสถานการณ์ปาล์มน้ํามันและน้ํามันปาล์มอย่างใกล้ชิดและต่อเนื่อง รวมทั้ง ดําเนินการตรวจสอบสต็อกน้ํามันปาล์มทั้งระบบเพิ่มเติม ในช่วง 15-17 พ.ย.60 หากสถานการณ์ยังไม่ดีขึ้น ให้เสนอมาตรการแก้ไขปัญหาต่อคณะอนุกรรมการฯ ด้านการตลาด โดยด่วนต่อไป
-----------------------
รัฐบาลไทย-ข่าวทำเนียบรัฐบาล-รมว.พม. ลงพื้นที่ตรวจเข้มการคุ้มครองผู้เสียหายจากการค้ามนุษย์ตามมาตรฐานสากล ณ บ้านเกร็ดตระการ จ.นนทบุรี
วันพฤหัสบดีที่ 15 กุมภาพันธ์ 2561
รมว.พม. ลงพื้นที่ตรวจเข้มการคุ้มครองผู้เสียหายจากการค้ามนุษย์ตามมาตรฐานสากล ณ บ้านเกร็ดตระการ จ.นนทบุรี
รมว.พม. ลงพื้นที่ตรวจเข้มการคุ้มครองผู้เสียหายจากการค้ามนุษย์ตามมาตรฐานสากล ณ บ้านเกร็ดตระการ จ.นนทบุรี
วันนี้ (15 ก.พ. 61) เวลา 14.00 น. พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่ตรวจเยี่ยมและมอบนโยบายการดําเนินงานด้านการคุ้มครองผู้เสียหาย จากการค้ามนุษย์ตามหลักมาตรฐานสากล พร้อมทั้งเยี่ยมชมกิจกรรมฝึกอาชีพเพื่อเตรียมความพร้อมก่อนกลับคืน สู่สังคม และร้านจําหน่ายผลิตภัณฑ์จากฝีมือผู้เสียหายจากการค้ามนุษย์ ณ สถานคุ้มครองสวัสดิภาพผู้เสียหายจากการค้ามนุษย์ (บ้านเกร็ดตระการ) จังหวัดนนทบุรี
รัฐบาลมีเจตนารมณ์ในการป้องกันและปราบปรามการค้ามนุษย์ให้หมดสิ้นไปอันเป็นวาระแห่งชาติ เนื่องจากการค้ามนุษย์เป็นอาชญากรรมข้ามชาติที่ละเมิดสิทธิมนุษยชนอย่างร้ายแรง โดยความร่วมมือกับทุกภาคส่วน ตามแนวทางประชารัฐร่วมใจต้านภัยการค้ามนุษย์ เพื่อแก้ไขปัญหาที่เกิดขึ้นในทุกมิติอย่างยั่งยืน และเมื่อวันที่ 31 มกราคม 2561 มีการจัดส่งรายงานผลการดําเนินงานการป้องกันและปราบปรามการค้ามนุษย์ของประเทศไทย หรือ TIP Report ประจําปี 2560 ให้กับสหรัฐอเมริกา ซึ่งรายงานฉบับดังกล่าวเป็นการนําเสนอผลการดําเนินงานทั้งหมด ของหน่วยงานที่เกี่ยวข้อง รวมทั้งกระทรวงการพัฒนาสังคมและความมั่นคงของมนุษย์ (พม.) มีภารกิจรับผิดชอบหลัก ในการคุ้มครองช่วยเหลือผู้เสียหายจากการค้ามนุษย์ทั้งเด็ก ผู้หญิง และผู้ชาย ภายใต้การดําเนินงานของสถานคุ้มครองสวัสดิภาพผู้เสียหายจากการค้ามนุษย์ จํานวน 8 แห่ง ทั่วประเทศ ได้แก่ สถานคุ้มครองสวัสดิภาพผู้เสียหาย จากการค้ามนุษย์ จังหวัดเชียงราย นครราชสีมา สงขลา ระนอง พิษณุโลก สุราษฎร์ธานี ปทุมธานี และสถานคุ้มครองสวัสดิภาพผู้เสียหายจากการค้ามนุษย์ (บ้านเกร็ดตระการ) จังหวัดนนทบุรี
สําหรับสถานคุ้มครองสวัสดิภาพผู้เสียหายจากการค้ามนุษย์ (บ้านเกร็ดตระการ) จังหวัดนนทบุรี เป็นศูนย์สงเคราะห์และคุ้มครองสวัสดิภาพสตรี มีหน้าที่ให้ความช่วยเหลือหญิงที่ประสบปัญหาทางสังคมทุกประเภท เช่น ถูกละเมิดทางเพศ มีความประพฤติไม่เหมาะสม ประสบปัญหาครอบครัว และปัญหาสังคมอื่นๆ รวมทั้งยังให้ความคุ้มครองช่วยเหลือต่อเด็กและหญิงที่เป็นผู้เสียหายจากการค้ามนุษย์ตามพระราชบัญญัติป้องกันและปราบปราม การค้ามนุษย์ พ.ศ. 2551 โดยยึดผู้เสียหายเป็นศูนย์กลาง ปัจจุบัน มีผู้ได้รับการคุ้มครองช่วยเหลือในบ้านเกร็ดตระการ จํานวนทั้งสิ้น 172 คน แบ่งออกเป็น สัญชาติไทย 128 คน และสัญชาติอื่นๆ 44 คน ซึ่งทีมสหวิชาชีพได้ดําเนินงาน อย่างครบวงจร ประกอบด้วย กระบวนการคุ้มครองสวัสดิภาพ การให้คําปรึกษา บริการทางการแพทย์ การช่วยเหลือด้านกฎหมาย การศึกษานอกโรงเรียน การฝึกอาชีพจัดหางานให้ทํา การเตรียมความพร้อมก่อนกลับคืนสู่สังคม การอบรมจริยธรรม การประเมินความพร้อมและส่งกลับคืนสู่สังคม และการติดตามผลต่อไป
การลงพื้นที่ตรวจเยี่ยมการดําเนินงานของบ้านเกร็ดตระการ ในครั้งนี้ ได้เยี่ยมชมกิจกรรมฝึกอาชีพซึ่งเป็นอาชีวบําบัด เพื่อเตรียมความพร้อมให้กับผู้เสียหายก่อนกลับคืนสู่สังคม ได้แก่ แผนกเสริมสวย เย็บจักรอุตสาหกรรมนวดแผนไทย จักสานการช่างประดิษฐ์ ทอผ้ากี่กระตุก และคหกรรม รวมทั้งร้านจําหน่ายผลิตภัณฑ์จากฝีมือผู้เสียหายจากการค้ามนุษย์ ทั้งนี้ ตนได้กําชับเจ้าหน้าที่ทุกคนให้ปฏิบัติหน้าที่อย่างเต็มที่ โดยให้คํานึงถึงประโยชน์สูงสุดของผู้เสียหายจากการค้ามนุษย์เป็นสําคัญ รวมทั้งคุณค่าและศักดิ์ศรีความเป็นมนุษย์ตามหลักสิทธิมนุษยชนสากล
รัฐบาลไทย-ข่าวทำเนียบรัฐบาล-รอง นรม. พล.อ.อ. ประจินฯ เป็นประธานการประชุมคณะกรรมการบูรณาการนโยบายด้านการอนุรักษ์พลังงานในภาคขนส่ง ครั้งที่ 1/2561
วันพฤหัสบดีที่ 28 มิถุนายน 2561
รอง นรม. พล.อ.อ. ประจินฯ เป็นประธานการประชุมคณะกรรมการบูรณาการนโยบายด้านการอนุรักษ์พลังงานในภาคขนส่ง ครั้งที่ 1/2561
โดยที่ประชุมได้พิจารณาและมีมติเห็นชอบในหลักการแนวทางการปรับปรุงและอนุรักษ์พลังงานในภาคขนส่งทั้งระบบทางอากาศ ทางน้ํา ทางถนน และทางราง
โดยมีเป้าหมายให้ประเทศไทยสามารถยกระดับระบบโลจิสติกส์ ไปสู่การเป็นศูนย์กลาง (HUB)
วันนี้ (28 มิ.ย. 61) เวลา 14.30 น. ณ ห้องประชุม 301 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการบูรณาการนโยบายด้านการอนุรักษ์พลังงานในภาคขนส่ง ครั้งที่ 1/2561 ซึ่งสรุปสาระสําคัญ ดังนี้
ที่ประชุมรับทราบ มาตรการส่งเสริมการใช้น้ํามันดีเซลหมุนเร็ว B20 เนื่องจากราคาดีเซล B20 ต่ํากว่าดีเซล B7 ถึง 3 บาท/ลิตร ส่งผลทําให้ลดอัตราภาษีสรรพสามิต และส่วนที่เหลือชดเชยจากกองทุนน้ํามันเชื้อเพลิง โดยจะใช้เฉพาะกลุ่มรถบรรทุกขนาดใหญ่เพื่อลดภาระผู้ประกอบการและลดค่าใช้จ่ายการขนส่งและค่าครองชีพของประชาชน ทั้งนี้ ปี 2559 ได้มีการศึกษาการใช้ B100 ในเชิงพาณิชย์และเครื่องยนต์ทางการเกษตรซึ่งเกษตรกรกว่าร้อยละ 84 สนับสนุนไบโอดีเซลเพราะหาซื้อได้ง่ายและราคาถูกกว่าน้ํามันดีเซล ซึ่งมีการจัดจําหน่ายผ่านสถานีบริการสหกรณ์การเกษตร 615 แห่งทั่วประเทศ อีกทั้งการใช้ B100 ในเครื่องยนต์การเกษตรจะดําเนินการได้ง่ายหากต้นทุนผลิตน้อยกว่า พร้อมทั้งผลการศึกษาพื้นที่นําร่องที่ใช้ B100 ประกอบด้วย จังหวัดพิษณุโลก มีเครื่องยนต์ 283,606 เครื่อง มีความต้องการดีเซล 201.35 ล้านลิตร/ปี และจังหวัดนครสวรรค์ มีเครื่องยนต์ 283,202 เครื่อง มีความต้องการดีเซล 201.07 ล้านลิตร/ปี และในปีนี้ ได้มีการนําน้ํามัน B10 มาใช้ในรถไฟ ตลอดจนกระทรวงพลังงานได้ประสานงานกับรฟท. และ ปตท. เพื่อร่วมดําเนินการนําร่องใช้ B10 กับรถไฟ จํานวน 1 เครื่องยนต์ ส่วนอีก 3 เครื่องยนต์ใช้ B7 เป็นระยะเวลา 6 เดือน (เริ่ม 21 ก.พ. 2561)
นอกจากนี้ ที่ประชุมได้พิจารณาและมีมติเห็นชอบในหลักการแนวทางการปรับปรุงและอนุรักษ์พลังงาน ในภาคขนส่ง ทั้งระบบทางอากาศ ทางน้ํา ทางถนน และทางราง ซึ่งสอดคล้องกับยุทธศาสตร์ชาติระยะ 20 ปี เพื่อให้หน่วยงานที่เกี่ยวข้องใช้เป็นกรอบในการจัดทํายุทธศาสตร์ในส่วนที่เกี่ยวข้องกับภารกิจของแผนการปฏิรูปประเทศด้านพลังงาน เพื่อวางรากฐานพัฒนาประเทศให้มั่นคงอย่างยั่งยืน พร้อมทั้งมีการขับเคลื่อนการพัฒนาประเทศในภาคขนส่งให้เกิดผลอย่างเป็นรูปธรรม โดยมีเป้าหมายให้ประเทศไทยสามารถยกระดับระบบโลจิสติกส์ ไปสู่การเป็นศูนย์กลาง (HUB) ทางการค้า การลงทุน และการบริการในระดับภูมิภาคเอเชีย ตลอดจน มีการปรับปรุงแผนพัฒนากําลังผลิตไฟฟ้า ให้สอดคล้องกับความต้องการใช้เปลี่ยนแปลงไปตามสถานการณ์ปัจจุบันและรองรับความเจริญทางเศรษฐกิจของประเทศที่คาดว่าจะเติบโตมากขึ้นในอนาคตเพื่อเกิดประโยชน์สูงสุดโดยรวมต่อทุกภาคส่วน
...................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม ร่วมบรรยายหัวข้อ การพัฒนา SMEs ไทยอย่างก้าวกระโดด สู่ความมั่งคั่งและยั่งยืน ในงานสัมมนา Roadway to mai ครั้งที่ 1
วันจันทร์ที่ 13 มีนาคม 2560
ปลัดกระทรวงอุตสาหกรรม ร่วมบรรยายหัวข้อ การพัฒนา SMEs ไทยอย่างก้าวกระโดด สู่ความมั่งคั่งและยั่งยืน ในงานสัมมนา Roadway to mai ครั้งที่ 1
11 มีนาคม 2560 ปลัดกระทรวงอุตสาหกรรม ร่วมบรรยายหัวข้อ การพัฒนา SMEs ไทยอย่างก้าวกระโดด สู่ความมั่งคั่งและยั่งยืน ในงานสัมมนา Roadway to mai ครั้งที่ 1
วันนี้ (11 มีนาคม 2560) นายสมชาย หาญหิรัญ ปลัดกระทรวงอุตสาหกรรม ร่วมบรรยายหัวข้อ การพัฒนา SMEs ไทยอย่างก้าวกระโดด สู่ความมั่งคั่งและยั่งยืน ในงานสัมมนา Roadway to mai ครั้งที่ 1 โครงการเตรียมความพร้อม SMEs เพื่อเข้าสู่ตลาดหลักทรัพย์ เอ็ม เอ ไอ (mai) ณ ห้อง Meeting roon 1-2 ศูนย์การประชุมแห่งชาติสิริกิติ์ กรุงเทพฯ
รัฐบาลไทย-ข่าวทำเนียบรัฐบาล-“กอช. แจง สมาชิกไม่ต้องกังวล พร้อมรักษาเสถียรภาพการเติบโตของผลตอบแทน ตามกฎหมายให้สมาชิกที่ออมถึงอายุ 60 ปี” [กระทรวงการคลัง]
วันจันทร์ที่ 13 เมษายน 2563
“กอช. แจง สมาชิกไม่ต้องกังวล พร้อมรักษาเสถียรภาพการเติบโตของผลตอบแทน ตามกฎหมายให้สมาชิกที่ออมถึงอายุ 60 ปี” [กระทรวงการคลัง]
“กอช. แจง สมาชิกไม่ต้องกังวล พร้อมรักษาเสถียรภาพการเติบโตของผลตอบแทน ตามกฎหมายให้สมาชิกที่ออมถึงอายุ 60 ปี”
กองทุนการออมแห่งชาติ หรือ กอช. แจงสมาชิก กอช. ออมเงินได้เมื่อพร้อม สิทธิในการเป็นสมาชิกยังคงอยู่ ผลตอบแทนการลงทุนจะได้รับการค้ําประกันให้ไม่ต่ํากว่าค่าเฉลี่ยอัตราดอกเบี้ยเงินฝากประจํา 1 ปี และเน้นลงทุนหลักทรัพย์เสี่ยงต่ํา รักษาเสถียรภาพการเติบโตของผลตอบแทนให้กับสมาชิกที่ออมถึงอายุ 60 ปี
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ส่งผลต่อการลงทุนทั่วโลกที่ผันผวนกระทบต่อเศรษฐกิจและสภาพตลาดทุนของประเทศทั่วโลก รวมทั้งประเทศไทยด้วยอย่างหลีกเลี่ยงไม่ได้ กอช. มีหน้าที่บริหารจัดการดูแลเงินลงทุนของสมาชิกจึงต้องมีการติดตามประเมินสถานการณ์อย่างใกล้ชิด โดยปรับแผนการลงทุนให้เหมาะสมอยู่เสมอเพื่อป้องกันและลดความเสียหายที่อาจเกิดขึ้นภายใต้สภาพแวดล้อมทางเศรษฐกิจการลงทุนของโลกขณะนี้
สําหรับพอร์ตการลงทุนของ กอช. ปัจจุบันมีการลงทุนในหลักทรัพย์ที่มีความมั่นคงสูงไม่น้อยกว่าร้อยละ 80 อาทิ เงินฝาก พันธบัตรรัฐบาล ตราสารหนี้ภาคเอกชน และกองทุนรวมดัชนีหุ้นไทย SET50 กองทุนรวมอสังหาริมทรัพย์ ไม่เกินร้อยละ 20 เพื่อเพิ่มโอกาสสร้างผลตอบแทนที่ดีกว่า ในการบริหารจัดการเงินลงทุนในหลักทรัพย์ต่าง ๆ ยังมีแผนในการพัฒนากระบวนการธรรมาภิบาลในการลงทุน อาทิ ในเรื่องของ ESG (Environment, Soicial, Governance) การลงทุนที่มีความยั่งยืนโดยคํานึงถึงสิ่งแวดล้อม สังคม และการบริหารที่มีธรรมาภิบาลของหลักทรัพย์ที่ลงทุนหรือในเรื่องของ CG (Corporate Governance) เป็นการกํากับดูแลกิจการหรือบรรษัทภิบาล ซึ่งจะช่วยสร้างความสามารถในการแข่งขัน และนําไปสู่ความเจริญเติบโตและเพิ่มมูลค่าให้กับผู้ลงทุนในระยะยาว ซึ่งเป็นไปตามกรอบนโยบายการลงทุนภายใต้ การควบคุมดูแลของอนุกรรมการการลงทุน และคณะกรรมการ กอช. ที่มีการติดตามดูแลอย่างใกล้ชิด ทั้งนี้ การออมกับ กอช. เป็นรูปแบบการลงทุนระยะยาว ระหว่างทางผลตอบแทนการลงทุนอาจจะมีความผันผวนได้ตามมูลค่าตลาดของหลักทรัพย์ที่ลงทุน หากผู้ออมมีสถานะเป็นสมาชิก กอช. จนถึงอายุครบ 60 ปี ไม่ต้องกังวลเพราะจะได้รับค้ําประกันผลตอบแทนตามกฎหมาย
สมาชิก กอช. สามารถดูยอดเงินออมและเงินสมทบจากรัฐ ผ่านแอปพลิเคชัน “กอช” ได้ทั้งระบบ IOS และ Android หรือทางไลน์ (Line) “@nsf.th” ทางเว็บไซต์ กอช. “www.nsf.or.th” โดยไม่ต้องออกจากบ้าน ตามนโยบายของรัฐบาล “อยู่บ้าน หยุดเชื้อ เพื่อชาติ” ป้องกันการแพร่ระบาดของเชื้อไวรัสโควิด-19 ด้วยสมาร์ทโฟนของท่าน “คุณออม รัฐช่วยออม คุณได้บํานาญ” #คลังรวมใจสู้ภัยโควิด19
รัฐบาลไทย-ข่าวทำเนียบรัฐบาล-รองนายกรัฐมนตรี เดินทางลงพื้นที่จังหวัดลพบุรี ร่วมประชุมเชิงปฏิบัติการกับหน่วยงานราชการที่เกี่ยวข้อง
วันจันทร์ที่ 24 กรกฎาคม 2560
รองนายกรัฐมนตรี เดินทางลงพื้นที่จังหวัดลพบุรี ร่วมประชุมเชิงปฏิบัติการกับหน่วยงานราชการที่เกี่ยวข้อง
รองนายกรัฐมนตรี เดินทางลงพื้นที่จังหวัดลพบุรี ร่วมประชุมเชิงปฏิบัติการกับหน่วยงานราชการที่เกี่ยวข้อง
วันนี้ (24 กรกฎาคม 2560) เวลา 13.00 น. พลเอก ธนะศักดิ์ ปฏิมาประกร รองนายกรัฐมนตรี เดินทางลงพื้นที่ จ. ลพบุรี ร่วมประชุมเชิงปฏิบัติการกับ รองผู้ว่าราชการจังหวัดลพบุรี ผู้ช่วยรัฐมนตรีว่าการกระทรวงวัฒนธรรม และข้าราชการที่เกี่ยวข้อง เพื่อรับทราบปัญหาด้านท่องเที่ยวและศิลปวัฒนธรรม
จากนั้น รองนายกรัฐมนตรีพร้อมคณะได้เยี่ยมชมพระนารายณ์ราชนิเวศน์ พิพิธภัณฑสถานแห่งชาติสมเด็จพระนารายณ์ จ.ลพบุรี
พระนารายณ์ราชนิเวศน์ เป็นพระราชวัง ที่สมเด็จพระนารายณ์มหาราชโปรดให้สร้างขึ้นเมื่อ พ.ศ. ๒๒๐๙ บนพื้นที่ ๔๑ ไร่ ซึ่งปัจจุบันเป็นสถานที่ที่จัดแสดงศิลปโบราณวัตถุตามอาคาร และพระที่นั่งต่างๆ ภายในพิพิธภัณฑ์เป็นจํานวนกว่า ๑,๘๖๔ รายการ
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการจังหวัดยโสธร และจังหวัดมุกดาหาร ติดตามโครงการพัฒนาเกษตรอินทรีย์ การพัฒนามาตรฐานการผลิตสินค้าปศุสัตว์ และการส่งเสริมการท่องเที่ยวชุมชน
วันจันทร์ที่ 4 กุมภาพันธ์ 2562
นายกรัฐมนตรี ตรวจราชการจังหวัดยโสธร และจังหวัดมุกดาหาร ติดตามโครงการพัฒนาเกษตรอินทรีย์ การพัฒนามาตรฐานการผลิตสินค้าปศุสัตว์ และการส่งเสริมการท่องเที่ยวชุมชน
นายกรัฐมนตรี ตรวจราชการจังหวัดยโสธร และจังหวัดมุกดาหาร ติดตามโครงการพัฒนาเกษตรอินทรีย์ การพัฒนามาตรฐานการผลิตสินค้าปศุสัตว์ และการส่งเสริมการท่องเที่ยวชุมชน
พลเอก ประยุทธ์ จันทร์โอชา นายกรัฐมนตรี มีกําหนดการตรวจราชการ จังหวัดยโสธร และจังหวัดมุกดาหาร ในวันพุธที่ 6 กุมภาพันธ์ 2562 เพื่อติดตามโครงการพัฒนาเกษตรอินทรีย์ การพัฒนามาตรฐานการผลิตสินค้าปศุสัตว์ และการส่งเสริมการท่องเที่ยวชุมชน ตามกําหนดการดังนี้
เวลา 09.30 น. ณ ศูนย์เรียนรู้เกษตรอินทรีย์วิถียโสธร อําเภอคําเขื่อนแก้ว จังหวัดยโสธร นายกรัฐมนตรีตรวจเยี่ยมการขับเคลื่อนเมืองเกษตรอินทรีย์ต้นแบบ ซึ่งเกษตรกรในจังหวัดยโสธรได้รวมกลุ่มกันอย่างเข้มแข็ง เพื่อพัฒนาเกษตรอินทรีย์มาอย่างยาวนานต่อเนื่อง โดยเฉพาะข้าวอินทรีย์ สามารถผลิตได้มากที่สุดในประเทศ ปัจจุบัน จังหวัดยโสธร อยู่ระหว่างการขับเคลื่อนยุทธศาสตร์เกษตรอินทรีย์ของจังหวัดยโสธร 2559-2562 ครอบคลุมทั้งด้านพืช ปศุสัตว์ และสัตว์น้ํา เพื่อเพิ่มพื้นที่เกษตรอินทรีย์ และยกระดับการผลิตสินค้าเกษตรอินทรีย์ให้เป็นที่ยอมรับในระดับสากล รวมทั้งเพื่อทําให้ยโสธรเป็นต้นแบบการพัฒนาเกษตรอินทรีย์ของประเทศตลอดห่วงโซ่คุณค่า รองรับการเป็นมหานครแห่งเกษตรอินทรีย์ เป็นแหล่งเรียนรู้ด้านเกษตรอินทรีย์สําหรับประชาชนทั่วไปที่สนใจ พร้อมกันนี้ นายกรัฐมนตรีจะเป็นสักขีพยานมอบสมุดประจําตัวผู้ได้รับการคัดเลือกให้ทํากินในชุมชน ตามนโยบายรัฐบาลในลักษณะแปลงรวมให้แก่ผู้แทนประชาชน
เวลา 13.40 น. ณ สหกรณ์การเกษตรโคขุนหนองสูง อําเภอหนองสูง จังหวัดมุกดาหาร นายกรัฐมนตรีตรวจเยี่ยมสหกรณ์การเกษตรโคขุนหนองสูง ตามโครงการยกระดับคุณภาพการผลิตโคเนื้อคุณภาพเข้าสู่ระบบมาตรฐาน ซึ่งกลุ่มเกษตรกรผู้เลี้ยงโคในอําเภอหนองสูง ได้รวมกลุ่มจัดตั้งสหกรณ์การเกษตรหนองสูง เพื่อพัฒนาการผลิตโคเนื้อทั้งระบบ ตั้งแต่การคัดเลือกพันธุ์ การเลี้ยง การแปรรูป และการตลาด ส่งผลให้ยอดจําหน่ายเพิ่มขึ้นอย่างต่อเนื่องทุกปี ในปี 2561 มียอดจําหน่ายมูลค่า 294,720,000 บาท โดยได้ผลักดันการสร้างโรงชําแหละตามมาตรฐาน GMP และฮาลาล เพื่อสร้างความมั่นใจแก่ผู้บริโภค และยกระดับสินค้าเพื่อการส่งออก ทําให้สมาชิกมีรายได้ที่มั่นคง ยั่งยืน พร้อมกันนี้ นายกรัฐมนตรีจะเป็นสักขีพยานมอบสมุดประจําตัวผู้ได้รับการคัดเลือกให้ทํากินในชุมชน ตามนโยบายรัฐบาลในลักษณะแปลงรวมให้แก่ผู้แทนประชาชน
เวลา 15.30 น. ณ ศูนย์เรียนรู้ชุมชนบ้านภู อําเภอหนองสูง จังหวัดมุกดาหาร นายกรัฐมนตรีเยี่ยมชุมชนท่องเที่ยวบ้านภู ผลิตภัณฑ์ OTOP บ้านภู ชมการสาธิตการผลิตของชุมชนวัฒนธรรม 8 เผ่ามุกดาหาร และการส่งเสริมการท่องเที่ยว “เมือง 3 ธรรม (ธรรมะ ธรรมชาติ วัฒนธรรม) ซึ่งมีประเพณีวัฒนธรรมที่เป็นเอกลักษณ์ของตนเอง มีความสามัคคี และมีวิถีชีวิตแบบเศรษฐกิจพอเพียง ปัจจุบันได้มีการจัดการท่องเที่ยวแบบมีส่วนร่วม เป็นหมู่บ้านท่องเที่ยวเชิงวัฒนธรรม มีการจัดกิจกรรมเพื่อรองรับการเข้ามาเยือนของนักท่องเที่ยว อาทิ การบายศรีสู่ขวัญ การฟ้อนภูไทย การรับประทานอาหารพาแลง การเรียนรู้กระบวนการทอผ้าไหม การท่องเที่ยวที่เชื่อมโยงสถานที่ท่องเที่ยวต่าง ๆ ใกล้เคียง รวมทั้งการจัดที่พักแบบโฮมสเตย์
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ สั่งช่วยเหลือเยียวยาผู้ได้รับผลกระทบจากเหตุสะเทือนใจโคราชอย่างดีที่สุด ย้ำแก้ไขต้นตอปัญหาป้องกันเกิดเหตุซ้ำรอย
วันศุกร์ที่ 14 กุมภาพันธ์ 2563
นายกฯ สั่งช่วยเหลือเยียวยาผู้ได้รับผลกระทบจากเหตุสะเทือนใจโคราชอย่างดีที่สุด ย้ําแก้ไขต้นตอปัญหาป้องกันเกิดเหตุซ้ํารอย
นายกฯ สั่งช่วยเหลือเยียวยาผู้ได้รับผลกระทบจากเหตุสะเทือนใจโคราชอย่างดีที่สุด ย้ําแก้ไขต้นตอปัญหาป้องกันเกิดเหตุซ้ํารอย
ศาสตราจารย์นฤมลภิญโญสินวัฒน์โฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรมว.กลาโหมได้ไปร่วมงานสวดพระอภิธรรมศพและงานพระราชทานเพลิงศพผู้เสียชีวิตจากเหตุกราดยิงที่จ.นครราชสีมาและได้สัมผัสรับรู้ถึงความรู้สึกโศกเศร้าสูญเสียของครอบครัวและญาติมิตรผู้เสียชีวิตโดยได้พูดคุยปลอบขวัญและให้กําลังใจแก่ครอบครัวพร้อมกับย้ําว่าจะดูแลอย่างดีที่สุดโดยเฉพาะเมื่อเห็นลูกหลานที่ต้องกลายเป็นเด็กกําพร้าก็ยิ่งสะเทือนใจล่าสุดได้แต่งตั้งคณะกรรมการติดตามมาตรการช่วยเหลือเยียวยาผู้ได้รับผลกระทบจากเหตุการณ์ที่จ.นครราชสีมาโดยมีนายวิษณุเครืองามรองนายกรัฐมนตรีเป็นประธานครอบคลุมผู้ได้รับผลกระทบ2กลุ่มคือ1.ตํารวจทหารพลเรือนเจ้าหน้าที่ที่ปฏิบัติหน้าที่2.ราษฎรที่ประสบเหตุซึ่งจะดูแลในแบบเดียวกันทั้งกรณีการเสียชีวิตบาดเจ็บสาหัสบาดเจ็บไม่สาหัสและสุขภาพจิตรวมไปถึงเรื่องทรัพย์สินที่เสียหายด้วยโดยทั้งหมดนี้จะต้องดําเนินการอย่างรวดเร็วหากมีสิ่งใดที่ยังขาดเหลือขอให้ประชาชนแจ้งไปที่ผู้ว่าราชการจังหวัดหรือรัฐบาลได้ทันทีและยังได้ขอบคุณทุกภาคส่วนที่ร่วมกันแสดงน้ําใจและช่วยเหลือผู้ที่สูญเสียด้วย
นอกจากนี้นายกรัฐมนตรียังได้เน้นย้ําถึงการป้องกันไม่ให้เกิดโศกนาฏกรรมเช่นนี้ขึ้นอีกโดยให้ความสําคัญกับต้นตอของปัญหาที่อาจเกิดจากการถูกเอารัดเอาเปรียบจึงต้องสังคายนาให้เกิดความเป็นธรรมมากที่สุดซึ่งขณะนี้ทางกองทัพกําลังดําเนินการอยู่ขณะเดียวกันได้กําชับให้ทุกส่วนราชการไปติดตามดูแลเรื่องสภาพความเป็นอยู่และสวัสดิการของเจ้าหน้าที่ให้ถูกต้องเหมาะสมเป็นธรรมเพราะเหตุการณ์ครั้งนี้ถือเป็นบทเรียนครั้งสําคัญที่ต้องแก้ไขปรับปรุงอย่างจริงจังพร้อมทั้งขอให้ประชาชนช่วยกันสังเกตสอดส่องดูแลทั้งคนในครอบครัวและสังคมรอบตัวด้วย
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-จุรินทร์ ตรวจกำลังการผลิตโรงงานหน้ากากอนามัย  ย้ำประชาชนไม่ต้องตื่นตระหนกกักตุน  มั่นใจมีเพียงพอ  หากพบขาดแคลนหรือเกินราคา แจ้ง 1569
วันพฤหัสบดีที่ 30 มกราคม 2563
จุรินทร์ ตรวจกําลังการผลิตโรงงานหน้ากากอนามัย  ย้ําประชาชนไม่ต้องตื่นตระหนกกักตุน  มั่นใจมีเพียงพอ  หากพบขาดแคลนหรือเกินราคา แจ้ง 1569
30 มกราคม 2563  เวลา 13.00 น. นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ ตรวจเยี่ยมโรงงานผลิตหน้ากากอนามัย วันนี้ย่ายปากเกร็ด หวัดนนทบุรี
โดยได้สํารวจกําลังการผลิต กรรมวิธีการผลิต ทั้งนี้เพื่อสร้างความอุ่นใจให้กับประชาชน โดยกล่าวว่า วันนี้มาดูการผลิตหน้ากากอนามัยซึ่งขณะนี้ทราบดีว่ามีความจําเป็นอย่างยิ่งที่พี่น้องถ้าชนชาวไทยทั่วประเทศต้องใช้ เพื่อป้องกันเชื้อไวรัสโคโรน่าซึ่งเป็นที่ทราบดีกันอยู่แล้วและถัดจากการมาดูการผลิตวันนี้แล้ว ก็จะไปตรวจไปเยี่ยมดูการจําหน่ายหรือการขายปลีกอีกครั้งหนึ่งสําหรับการมาดูโรงงานการผลิตหน้ากากอนามัยในวันนี้ขอเรียนให้ทราบว่าประเทศไทยโดยรวมสําหรับการผลิตหน้ากากอนามัยนั้นมีความต้องการใช้ในประเทศเดือนละ 30 ล้านชิ้น โดยประมาณ โดยศักยภาพการผลิตทั้งระบบมีอยู่ประมาณ 10 โรงงานใหญ่ มีกําลังการผลิตรวมถึงเดือนละประมาณ 100 ล้านชิ้น ซึ่งจะเห็นว่ากําลังการผลิตของเรายังเหลืออยู่อย่างไรก็ตามก็มีการประเมินโดยกรมการค้าภายในว่าการใช้ปกติเดือนละ 30 ล้านชิ้นในประเทศ และถัดจากนี้ไปถ้าสถานการณ์ไวรัสโคโรน่ายังไม่พัฒนาไปในทิศทางที่ดีขึ้น ความต้องการใช้ก็อาจจะเพิ่มจาก 30 ล้านชิ้นเป็น 40 ล้านชิ้นต่อเดือน
สําหรับในประเทศอย่างไรก็ตามเท่าที่กระทรวงพาณิชย์ได้ประเมินเรื่องเบื้องต้นยังเชื่อมั่นว่ากําลังการผลิตและการผลิตรวมในประเทศอย่างเพียงพอสําหรับการที่จะใช้สนองต่อความต้องการของตลาดในประเทศให้เพียงพออยู่และสต๊อกปัจจุบันที่มีอยู่นั้นประมาณ 200 ล้านชิ้นก็สามารถที่จะใช้ในการสนองต่อความต้องการของผู้บริโภคได้ 4-5 เดือนถ้าไม่มีการผลิตเพิ่ม
" ไม่อยากให้ตื่นตระหนกและไม่ควรซื้อเพิ่มมาเก็บไว้ใช้กลัวว่าจะขาดตลาดเพราะถ้าทุกท่านยิ่งตื่นตระหนก ซื้อมาเก็บไว้ก็จะยิ่งทําให้ของขาดตลาด
ทางกระทรวงพาณิชย์ให้ความมั่นใจว่าจะสามารถจัดผู้ผลิตให้ผลิตทันความต้องการใช้โดยต่อเนื่องและไม่ขาดตอนนี่คือสิ่งที่อยากจะสื่อสารกับพี่น้องประชาชนว่าถ้าซื้อไปใช้ได้ในอัตราปกติ " นายจุรินทร์ กล่าว
นอกจากนี้ นายจุรินทร์ กล่าวว่า กระทรวงพาณิชย์รับผิดชอบดู 2 เรื่องคือ
1.เรื่องปริมาณอย่าให้ขาดแคลน
2.ดูเรื่องราคาไม่ให้มีการโก่งราคาขายเกินราคาที่เป็นธรรม
สําหรับดูเรื่องปริมาณและราคานั้นผมก็ให้ท่านปลัดกระทรวงพาณิชย์สั่งการไปยังพาณิชย์จังหวัด ซึ่งสั่งไปหลายวันแล้วให้ไปตรวจตลาด อย่าให้เกิดปัญหาเรื่องการขาดแคลนหรือการโก่งราคา ถ้าพบที่ไหนให้รายงานมาที่ท่านปลัดโดยเร็วที่สุดเพื่อจะได้แก้ปัญหาต่อไป ละเมื่อวาน (29 มกราคม 2563 ) ได้มอบหมายให้ทางกรมการค้าภายในเชิญผู้ผลิตทั้งหมดที่มีประมาณ 10 ราย มาพูดคุยกันเรียบร้อยแล้วว่าขอให้วางแผนในการผลิตหน้ากากอนามัยให้เพียงพอต่อการใช้ในประเทศ หากติดขัดให้แจ้งกรมการค้าภายในเพื่อป้องกันการขาดตลาด สําหรับผู้บริโภคหรือผู้ใช้ทางใดที่พบว่ามีการโก่งราคาขาย ขอให้แจ้งที่สํานักงานพาณิชย์จังหวัด หรือแจ้งสายด่วนของกระทรวงพาณิชย์ กรมการค้าภายในได้ที่หมายเลข 1569
นอกจากนั้นนายจุรินทร์ยังกล่าวว่าขณะนี้ยังเป็นภาวะปกติในสัดส่วนของการใช้ภายในประเทศและสัดส่วนการส่งออกของโรงงาน ยังไม่มีการสกัดกั้นการส่งออกเพราะโดยปกติทางโรงงานในประเทศไทยก็มีทั้งสองสัดส่วนอยู่แล้ว นอกจากนั้นยังเป็นเรื่องของมนุษยธรรม อีกด้วย
รัฐบาลไทย-ข่าวทำเนียบรัฐบาล-ไทยจับมือลาว ยกระดับศักยภาพ SMEs
วันศุกร์ที่ 2 มิถุนายน 2560
ไทยจับมือลาว ยกระดับศักยภาพ SMEs
ไทย - ลาว จับมือกันพัฒนา SMEs ของทั้ง 2 ประเทศ ให้สามารถแข่งขันได้ในตลาดโลก
ต่อจากนี้ไป ขอเชิญรับฟังไทยคู่ฟ้า ครับ
รัฐบาลไทยลงนามความร่วมมือกับรัฐบาลลาวเพื่อส่งเสริมศักยภาพ SMEs ของทั้ง 2 ประเทศ ภายใต้แนวทาง 3 ด้าน คือ 1) การพัฒนา SMEs เช่น การบริหารจัดการ การออกแบบผลิตภัณฑ์และบรรจุภัณฑ์เน้นอุตสาหกรรมอาหารและเกษตรแปรรูป และการสร้างเครือข่ายผู้ประกอบการไทย-ลาว เป็นต้น 2) การสนับสนุนให้บุคลากรของ สปป.ลาว ได้ศึกษาดูงานด้านการส่งเสริม SMEs ในไทย และ 3) การถ่ายทอดองค์ความรู้เกี่ยวกับการจัดตั้งศูนย์บริการสนับสนุนและช่วยเหลือ SMEs ทั้งนี้ ภาคอุตสาหกรรมของ สปป.ลาว มีอัตราการเติบโตถึงร้อยละ 10 ต่อปี มีแหล่งผลิตไฟฟ้าขนาดใหญ่ และได้รับสิทธิประโยชน์ในการส่งออกสินค้าไปยังสหรัฐและยุโรป ดังนั้น ความร่วมมือดังกล่าวจะก่อให้เกิดประโยชน์ต่อไทยและ สปป.ลาวไปพร้อม ๆ กัน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี